༄༅། །ནག་པོ་དྲི་མེད་ཁྲོས་པའི་རྒྱུད་ཅེས་བྱ་བ་བཞུགས་སོ། །
5
རྒྱ་གར་སྐད་དུ། ཨཾ་གྷོར་མ་ཧཱ་ཀ་ལ་བི་མ་ལ་ཀྲོ་དྷ་ཏན་ཏྲ་ན་མ། བོད་སྐད་དུ། ནག་པོ་
ཆེན་པོ་དྲི་མེད་ཁྲོས་པའི་རྒྱུད་ཅེས་བྱ་བ། བཅོམ་ལྡན་འདས་དཔལ་རྡོ་རྗེ་འཆང་ལ་ཕྱག་འཚལ་
ལོ། །འདི་སྐད་བདག་གི་ཐོས་པའི་དུས་གཅིག་ན། བཅོམ་ལྡན་འདས་བྱང་གི་ཤིང་དྲུང་ན་
བཞུགས་པའི་ཚེ། འཁོར་ལྷ་མ་སྲིན་སྡེ་བརྒྱད་ཚོགས་ཏེ། ཧཱུཾ་ཆེན་ཤ་ལ་རྔམ་པའི་སྲིན་པོ་སྟོང་། །
སྲིད་གསུམ་ཁྲག་མཚོ་འཐུང་བའི་མ་མོ་སྟོང་། །དུས་བཞི་སྲང་ལ་རྒྱུ་བའི་གཟའ་བདུད་སྟོང་། །
ལས་སུ་རྒྱུ་ཞགས་འཕེན་པའི་བཙན་དམར་སྟོང༌། །སྐྱེ་འགྲོ་སྲོག་རྩ་གཅོད་པའི་འགྱིང་ཆེན་སྟོང་།
བདེན་རྫུན་ཤན་མདངས་འབྱེད་པའི་དམུ་རྒོད་སྟོང་། །ཁམས་གསུམ་གཡབ་མོས་འདེབས་པའི་
བདུད་རིགས་སྟོང་། །མཐུན་གཉིས་གཉིས་སུ་འབྱེད་པའི་གཤིན་རྗེ་སྟོང་། །སྟོང་བརྒྱད་འདུས་
པ་དེ་ཡི་ཚེ། དཔལ་ནག་པོ་ཆེན་པོ་སྡེ་བརྒྱད་འདུས་པའི་གཙོ་བོ་དེས། བཅོམ་ལྡན་འདས་ལ་
སྐོར་བ་ལན་གསུམ་བྱས་ཏེ། འདི་སྐད་ཅེས་གསོལ་ཏེ། སྲིད་ཞིའི་གཙོ་བོ་བཅོམ་ལྡན་འདས་
སངས་རྒྱས་སྟོང་གི་བསྟན་པ་ལ། བདག་ཅག་འདིར་འདུས་ཐམས་ཅད་ཀུན། །ཁྱེད་ཀྱི་བསྟན་པ་
བསྲུང་བར་འཚལ། །དེ་ཡི་སྲུང་ཐབས་བཀའ་སྩོལ་ཅིག །ཅེས་ཞུས་སོ། ནག་པོ་ཆེན་པོ་དྲི་མེད་
རབ་ཏུ་ཁྲོས་པ་མན་ངག་གི་རྒྱུད་ལས། གླེང་གཞིའི་ལེའུ་སྟེ་དང་བོའོ། །
དེ་ནས་བཅོམ་ལྡན་འདས་དགྱེས་པ་བོས། སྟོང་བརྒྱད་གཙོ་བོ་ལ་བཀའ་བསྩལ་པ། ཁྱེད་
ཅག་ང་ཡི་བསྟན་པ་འདི། །ཐུགས་རྗེའི་དབང་གིས་བསྲུང་འདོད་ན། །འགྲོ་དྲུག་ཕ་མར་སེམས་
108

༄༅། །ཨཱ་ལི་ཀཱ་ལི་གསང་བ་བསམ་གྱིས་མི་ཁྱབ་པའི་རྒྱུད་སོགས་བཞུགས་སོ། །
བསྐྱེད་ལ། །འཕྲིན་ལས་རྣམ་བཞི་སྨིན་པར་བགྱི། །ཞེས་བཀའ་བསྩལ་པ་དང་། སྟོང་བརྒྱད་
གཙོ་བོས་ཡང་ཞུས་པ། །བདག་གི་སྒྲུབ་གནས་ཁྱད་པར་གང་། །བསྙེན་དང་སྒྲུབ་དང་ལས་སྦྱོར་
གང་། །མ་གྲུབ་སྤོགས་དང་གསང་སྔགས་གང་། །མཆོད་བསྟོད་རྟགས་དང་སྒྲུབ་དུས་གང་། །
།ནག་པོ་ཆེན་པོ་དྲི་མེད་རབ་ཏུ་ཁྲོས་པ་མན་ངག་གི་རྒྱུད་ལས། གླེང་སླང་བའི་
ཞེས་ཞུས་སོ།
ལེའུ་སྟེ་གཉིས་པའོ།། །།
དེ་ནས་རྡོ་རྗེ་འཛིན་པ་ཡི། །སྒྲུབ་གནས་བཅའ་བཞི་བཀའ་བསྩལ་པ། །ལེགས་ལྡན་ནག་
པོ་ཁྱོད་ཉོན་ཅིག །ཁྱོད་ཀྱི་སྒྲུབ་པའི་གནས་བཤད་པ། །དུར་ཁྲོད་ཆུ་གླིང་དབེན་པའི་སར། །
དཀྱིལ་འཁོར་མདའ་གང་གྲུ་བཞི་བྱ། །དམར་ཆེན་ཁྲག་གི་ཆག་ཆག་གདབ། །དབུས་སུ་གྲུ་
གསུམ་མཛུབ་གང་བ། །སྟེང་དུ་སོར་བཞི་ཡོད་པར་བྱ། །ནང་དུ་དུར་ཁྲོད་སོལ་བས་བྱུགས། །དེ་
ཡི་ནང་དུ་དམ་རྫས་ནི། །མི་རྟ་གཉིས་ཀྱི་གང་རྙེད་ཀྱི། །བརླ་ཤ་གཡས་པའི་ཤ་དུམ་ལ། །ཁུང་བུ་
བྲུས་པའི་ནང་དག་ཏུ། །དགྲ་བོ་གང་ཡིན་ལིངྒ་ནི། །གྲོ་གའམ་ཤོག་བུ་དར་ལ་བྲིས། །སྲོག་སྔགས་
ཀྱིས་ནི་མཐའ་མ་སྐོར། །བརླ་ཤའི་ནང་དུ་གཞུག་པར་བྱ། །ཤ་དེ་བསང་ཁུང་ནང་དུ་སྦ། །དེ་སྟེང་
ཁ་ནི་ལེགས་བཅད་ལ། །ཁྲིའུ་མ་འཇི་ལ་སོགས་ཁར། །ལྕགས་སམ་ཐོད་ཕོར་གང་ཡོད་དེ། །ཉ་ཤ་
འབྲས་ཆན་ཁུར་བ་དང་། །ལ་ཕུག་དཀར་གསུམ་མངར་གསུམ་ལ། །གཏོར་མ་བྱ་སྟེ་དར་ནག་
དགབ། །བྱིན་རླབས་འོག་ནས་བཤད་བཞིན་བྱ། །སྒྲུབ་པ་མ་ཐོན་བར་དུ་བཞག །གཞན་ཡང་
གཏོར་མ་ནང་རེ་འབུལ། །ནག་པོ་ཆེན་པོ་དྲི་མེད་རབ་ཏུ་ཁྲོས་པ་མན་ངག་གི་རྒྱུད་ལས། གནས་
དང་བཅའ་བཞི་ལེའུ་སྟེ་གསུམ་པའོ།། །།
དེ་ནས་བསྙེན་པ་བཀའ་བསྩལ་པ། །ནག་པོ་ཆེན་པོ་སྒྲུབ་པ་ཡིས། །འཇམ་པའི་སྟན་ལ་
ལེགས་འདུག་སྟེ། །བྱང་ཆུབ་སེམས་མཆོག་བསྟན་པ་ཡིས། །རང་ཉིད་ཡི་དམ་ལྷ་རུ་སྒོམ། །དེ་
109

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ནས་མདུན་གྱི་མཎྜལ་ཁང་། །པདྨ་ཉི་མ་མི་རོའི་གདན། །དེ་ཡི་སྟེང་དུ་ཧཱུཾ་མཐིང་ནག །དེ་གྱུར་
པ་ལས་བེད་དུ་བསམ། །དེ་ནས་རྩ་སྔགསབརྗོད་པ་ཡིས། །བེད་གྱུར་པ་ལས་མགོན་པོ་ནི། །སྐུ་
མདོག་མཐིང་ནག་ཞལ་གཅིག་པ། །སྤྱན་གསུམ་མཆེ་གཙིགས་ཕྱག་གཉིས་པ། །གཡས་ན་ཙན་
དན་བེར་ཆེན་འཛིན། །གཡོན་ན་ཐོད་ཁྲག་ཐུགས་ཀར་འཛིན། །ཁྲག་གིས་རྒྱུན་ཡང་ཞལ་དུ་
གསོལ། །ནོར་བུ་དར་ནག་བེར་ཆེན་གསོལ། །གསེར་ཀ་རིན་ཆེན་སྐྱེད་ལ་བཅིངས། །ཁམས་ནག་
རལ་བ་གྱེན་ལ་རྗེས། །ཁྲོ་གཉེར་སྨིན་མཚམས་དག་ཏུ་བསྡུས། །སྦྲུལ་དང་ཐོད་སྐམ་དབུ་ལ་རྒྱན། །
ཞལ་གྱི་སྨ་ར་མུན་ལྟར་བསྟིབས། །བདག་གི་གང་བཅོལ་ལས་ལ་བརྩོན། །དེ་ལྟ་བུ་ཞིག་སྐད་
ཅིག་བསྐྱེད། །དེ་ནི་དམ་ཚིག་བསྐྱེད་པ་སྟེ། །ཏིང་འཛིན་བསྙེན་པའི་མན་ངག་གོ །དེ་ནས་ཡེ་
ཤེས་སྤྱན་དྲངས་པ། །རང་དང་མགོན་པོའི་ཐུགས་ཀ་ཡི། །ས་བོན་ལ་འཕྲོས་འོད་ཟེར་གྱིས། །
བསིལ་བའི་ཚལ་གྱི་དུར་ཁྲོད་ནས། །ཡེ་ཤེས་མགོན་པོ་དེ་འདྲ་ཞིག །སྤྱན་དྲངས་གང་གི་དེ་ལ་
བསྟིམ། །མཆོག་དང་བསྟོད་དང་གཏོར་མ་འབུལ། །དེ་རྗེས་སྲོག་སྙིང་ཅི་ནུས་བཟླས། །འཇོག་
ཚེ་རང་བཞིན་གནས་སུ་གཤེགས། །དམ་ཚིག་སེམས་དཔའ་རང་ལ་བསྡུ། །ནག་པོ་ཆེན་པོ་དྲི་
མེད་རབ་ཏུ་ཁྲོས་པ་མན་ངག་གི་རྒྱུད་ལས། བསྙེན་པའི་ལེའུ་སྟེ་བཞི་བའོ།། །།
དེ་ནས་རྡོ་རྗེ་འཛིན་པ་ཡིས། །སྒྲུབ་པའི་རིམ་པ་བཀའ་བསྩལ་པ། །བསྙེན་པའི་རྟགས་ནི་
ཐོན་པ་དང་། །གོང་གི་བསང་ཁུང་ཁ་ཕྱེ་ལ། །རྟིང་དུ་རོ་སོལ་ནག་པོ་བྱུགས། །དེ་ལས་ཕྱི་རུ་སོར་
བཞི་སྐྱེད། །དེ་ལ་ཁྲག་མཚོ་དམར་བོ་བྱ། །བརླ་ཤ་ནང་གི་ལིངྒ་ལ། །དགྲ་བོ་ཡང་ཡང་བསྟིམ་པར་
བྱ། །དེ་ནས་ཡུངས་དཀར་ཐུན་བརྡེག་ཅིང་། །རྦོད་རྦད་གསང་གསུམ་དྲིལ་ཏེ་བཟླས། །ཡང་ན་
ཕུར་བ་ནག་པོར་སྐྱེད། །གོང་གིས་ལིང་གའི་སྙིང་གར་གདབ། །དེ་ལྟར་སྒྲུབ་པ་རྟགས་དང་སྦྱར། །
ནག་པོ་ཆེན་པོ་དྲི་མེད་རབ་ཏུ་ཁྲོས་པ་མན་ངག་གི་རྒྱུད་ལས། སྒྲུབ་པའི་ལེའུ་སྟེ་ལྔ་བའོ།། །།
110

།ཨཱ་ལི་ཀཱ་ལི་གསང་བ་བསམ་གྱིས་མི་ཁྱབ་པའི་རྒྱུད་སོགས་བཞུགས་སོ། །
༼ཛ༽
དེ་ནས་རྡོ་རྗེ་འཛིན་པ་ཡི། །གསར་བའི་ལས་སྦྱོར་བཀའ་བསྩལ་པ། །དེ་ལྟར་བསྙེན་པ་
སྒྲུབ་པ་དང་། །ལས་མཐའ་སྲེག་མནན་འཕང་གསུམ་བརྟུལ། །དང་བོ་སྦྱིན་བསྲེག་བྱ་བ་ནི། །
བསྙེན་སྒྲུབ་གཉིས་ལ་རྟགས་ཐོན་ནས། །གོང་གི་གསོད་ལུང་དེ་ཉིད་དུ། །གདུག་པ་ཅན་གྱི་ཤིང་
བརྩིགས་ལ། །གླང་མའམ་ལྕང་མའི་ཤིང་ལེབ་ལ། །ཉམས་པའི་དགྲ་བགེགས་ལིངྒ་བྲི། །མགོན་
ནི་རྩེ་མོའི་ཕྱོགས་སུ་བསྟན། །སྤྱི་བོར་རུས་ལ་སྙིང་གར་མིང་། །གསང་བར་བླ་དྭགས་བྲི་བར་བྱ། །
དེ་ལྟ་བུ་ནི་མང་དུ་བྱའོ། །དུས་ནི་གྲི་བ་སོ་བྱུང་བའམ། །ནམ་སྲོས་པའམ་ནམ་ཕྱེད་ན། །ཐབ་ཁུང་
མགོན་པོར་བསྐྱེད་ནས་ཀྱང་། །དེ་ཡི་ཞལ་དུ་སྦྱིན་སྲེག་དབུལ། །རྩ་སྔགས་རེ་དང་ལིངྒ་རེ། །རེ་
རེ་ལྡན་པ་བརྒྱ་རྩ་བརྒྱད། །དེ་ལྟར་དུ་ནི་སྦྱིན་བསྲེག་བྱ། །གསང་སྔགས་མང་དང་ལིངྒ་ཉུང་། །དེ་
ནི་ཉེས་པ་ཡིན་པས་སྤང་། །བརླ་ཤ་གཡས་ཀྱི་ལིངྒ་སྲེག །དེ་ཡང་སྦྱིན་སྲེག་གསད་པའོ། །གཉིས་
པ་མནན་པས་གསང་བ་ནི། །སྦྱིན་སྲེག་བྱས་པའི་ཐལ་པ་དེ། །ཐོད་དན་རྫ་ཕོར་ནང་དུ་བླུགས། །
དེ་ལ་དགྲ་བགེགས་བཀུག་ལ་བསྟིམ། །རེ་བ་ནག་པོས་ནས་ཀྱང་། །དཀར་ནག་སྲད་བུས་བཅིང་
བར་བྱ། །དེ་ནི་མགོན་པོའི་ཞབས་འོག་གམ། །མཆོད་རྟེན་འོག་གམ་རྒྱ་གྲམ་མའམ། །ལྷ་དབང་
རྙིང་བའི་ཐེམས་འོག་ཏུ། །གྲུ་གསུམ་དོར་དུ་མནན་པར་བྱ། །དེ་ནི་མནན་པའི་ལས་ཡིན་ནོ། །
གསུམ་པ་འཕངས་པས་གསོད་པ་ནི། །བསྙེན་སྒྲུབ་དུས་ཀྱི་རྟགས་གཏོར་ཏེ། །དུག་གི་རི་བོར་
བསམས་ནས་ཀྱང་། །དགྲ་ཡི་ཁྱིམ་མམ་ཕྱོགས་སུ་འཕངས། །བདུན་རྒྱུད་ཡན་ཆད་བརླག་པར་
བསམས། །དེ་ནི་ཟོར་གྱི་ལས་ཡིན་ནོ། །ནག་པོ་ཆེན་པོ་དྲི་མེད་རབ་ཏུ་ཁྲོས་པ་མན་ངག་གི་རྒྱུད་
ལས། གསོད་པའི་ལེའུ་སྟེ་དྲུག་པའོ། །དུམ་བུ་དང་བོའོ།། །།
དེ་ནས་རྡོ་རྗེ་འཛིན་པ་ཡིས། །སྟོང་བརྒྱད་གཙོ་ལ་བཀའ་བསྩལ་པ། །ཁྱོད་ཀྱིས་གསང་
སྔགས་ཟབ་མོ་རྣམས། །ལེགས་པར་བཤད་ཀྱིས་ཡིད་ལ་གཟུང་། །ༀ་ཨ་གྷོ་ར་མ་ཧཱ་ཀ་ལ་དུ་རེ་
111

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
སྭ་ཧཱ་ཧཱུཾ་ཧཱུཾ། བསྙེན་པའི་ཡིག་འབྲུ་བཅུ་བཞི་བ། །འདི་ལ་འབྲུ་འབུམ་བསྙེན་པར་བྱ། །དེས་ནི་
གང་འདོད་ལས་རྣམས་འགྲུབ། །ཨོཾ་མ་ཧཱ་ཀཱ་ལ་ཧ་ན་ཧ་ན། ད་ཧ་ད་ཧ། པ་ཙ་པ་ཙ། གྷ་ཏ་ཡ་གྷ་ཏ་
ཡ། ཆེ་གེ་མོ་མ་ར་ཡ༔ ཛི་བཾ་ཏིཿ ཧ་ར་ཧ་ར་ཡ། ཧཱུཾ་ཧཱུཾ་ཕཊ་ཕཊ༔ སྒྲུབ་པའི་ཡིག་འབྲུ་སོ་བརྒྱད་
པའོ། ཁྲི་ཁྲག་བདུན་གྱི་ལས་ཀུན་འགྲུབ། རཀྵ་རཀྵ མཧཱ་རཀྵ༔ ཙི་ཏ་རཀྵ༔ ལེ་ལེ་ད་ར་ད་ར།
གི་ལ་གི་ལ། ཧཱུྃ་ཧཱུྃ་ཆེ་གེ་མོ་མ་ར་ཡ་ཧཱུཾ་ཧཱུཾ་ཕཊ། བསད་པའི་ཡི་གེ་སོ་བཞི་བའོ། །ཁྲི་ཁྲག་བརྒྱ་ཡི་
དགྲ་བགེགས་སྒྲོལ། །རྦོད་རྦད་གསང་གསུམ་དྲིལ་བཟླས་པས། །དགྲ་བགེགས་ཐམས་ཅད་ཉལ་
ཐ་གཅོད། །དམིགས་པའི་གནད་ནི་འདི་ལྟར་བྱ། །མགོན་པོས་མཚོན་ཆའི་ཆར་ཕབས་པས། །དགྲ་
བོ་དངོས་སུ་གསོད་པར་བསམ། །ༀ་ཨ་གྷོ་ར་མ་མ་ཧཱ་ཀ་ལ། མ་ཧཱ་མ་ས་ཁཧཱི། མ་ཧཱ་རཀྟ་ཁཧཱི།
མ་ཧཱ་ཙི་ཏ་ཁཧཱི མ་ཧཱ་གོ་རོ་ཙ་ནཁཧཱི། མ་ཧཱ་བ་སུ་ཏ་ཁ་ཧཱི། མ་ཧཱ་བྷ་ལིན་ཏ་ཁ་ཧཱི། གཏོར་
སྔགས་བཞི་བཅུ་རྩ་བརྒྱད་པས། །དུས་བཞིར་གཏོར་མ་དབུལ་བར་བྱའོ། །ནག་པོ་ཆེན་པོ་དྲི་
མེད་ཁྲོས་པ་མན་ངག་གི་རྒྱུད་ལས། སྔགས་ཀྱི་ལེའུ་སྟེ་བདུན་པའོ།། །།
དེ་ནས་རྡོ་རྗེ་འཛིན་པ་ཡི། །རྟགས་ཀྱི་རིམ་པ་བཀའ་བསྩལ་པ། །བསྙེན་སྒྲུབ་ལས་སྦྱོར་
གྲུབ་པའི་རྟགས། །མ་གྲུབ་ལོག་རྟགས་བསྟན་པར་བྱ། །དང་བོ་བསྙེན་པའི་རྟགས་བསྟན་པ། །
སྔགས་ནས་མོན་ནག་ཁྱི་ནག་དང་། །ཟངས་དུང་བུད་དང་མུན་ནག་དང་། སྒྲ་དང་འོད་དང་བྱ་
ནག་དང་། །དེ་དག་རང་གི་མགོན་བྱེད་ན། །བསྙེན་པ་སོང་བས་རྦད་པར་བྱ། །སྒྲུབ་པའི་རྟགས་
ནི་འདི་ལྟ་སྟེ། །གོ་ཁྲབ་གོན་པ་མང་བོ་དང་། །མི་ནག་ལ་སོགས་མང་བོ་ཡི། །མི་རྟ་གསོད་པ་ལ་
སོགས་པ། །རྨི་ན་གྲུབ་པའི་རྟགས་ཡིན་པས། །ལས་སྦྱོར་མྱུར་བ་ཉིད་དུ་བྱ། །གསོད་པའི་རྟགས་
ཀྱང་དེ་དང་འདྲ། །ཤ་ཁྲག་ལོངས་སྤྱོད་བྱེད་ན་ཡིན། །མ་གྲུབ་ལོག་རྟགས་འདི་ལྟར་ཡོད། །སྔགས་
ནག་མི་ནག་ལ་སོགས་པ། །རང་ལ་སྡིགས་ཤིང་གནོད་པར་བྱེད། །དེ་ལྟར་བྱུང་ན་མ་གྲུབ་པས། །
112

༄༅། །ཨཱ་ལི་ཀཱ་ལི་གསང་བ་བསམ་གྱིས་མི་ཁྱབ་པའི་རྒྱུད་སོགས་བཞུགས་སོ། །
.:
ཐུགས་དམ་བསྐངས་ཤིང་གཤགས་པ་དབུལ། །ནག་པོ་ཆེན་པོ་དྲི་མེད་རབ་ཏུ་ཁྲོས་པ་མན་ངག་
གི་རྒྱུད་ལས། རྟགས་ཀྱི་ལེའུ་སྟེ་བརྒྱད་པའོ།། །།
རྡོ་རྗེ་འཛིན་གྱིས་བཀའ་བསྩལ་པ། །སྟོང་བརྒྱད་གཙོ་ལ་འདི་ལྟར་མཆེད། །ཐུན་མོང་
མཆོད་པ་རྣམ་ལྔ་ནི། །འཇིག་རྟེན་ཁེངས་པའི་བློ་ཡིས་དབུལ། །ཨོཾ་ཨ་གྷོ་ར་མ་ཧཱ་ཀ་ལ་བཛྲ་པུཥྤ་
ཨཱཿཧཱུཾ། དྷུ་པེ། ཨཱ་ལོ་ཀེ གན་དྷེ། ནཻ་ཝི་ཏྱེ། ཤཔྟ་ཨཱཿཧཱུཾ། ཁྱད་པར་མཆོད་པ་གཏོར་མས་
མཆོད། །གཏོར་སྣོད་ཐོད་པ་ཡངས་པར་བསམས། །བཅུད་ནི་ཤ་ལྔ་བདུད་རྩི་ལྔ། །ཡིག་འབྲུ་
གསུམ་གྱི་བྱིན་གྱིས་རླབས། །བསྙེན་པའི་དུས་སུ་བདུད་རྩིར་བསམ། །སྒྲུབ་གསང་དུས་སུ་ཤ་
ཁྲག་བསམ། །སྟོང་གསུམ་མགོན་པོར་བསམ་ལ་དབུལ། །བསྟོད་དང་འཕྲིན་ལས་བཅོལ་བ་བྱ། །
ནག་པོ་ཆེན་པོ་དྲི་མེད་རབ་ཏུ་ཁྲོས་པ་མནངག་གི་རྒྱུད་ལས། མཆོད་བསྟོད་ཀྱི་ལེའུ་སྟེ་དགུ་
བའོ།། །།
རྡོ་རྗེ་འཛིན་གྱིས་བཀའ་བསྩལ་པ། །མཆོད་གཏོར་རྗེས་ལ་འདི་ལྟར་བསྟོད། །ཧཱུཾ་བསྐལ་
བའི་མེ་ལྟར་འབར་བའི་ཀློང་དཀྱིལ་ནས། །ཐུགས་རྗེའི་སྤྲུལ་བ་ནག་པོ་ཆེན་པོ་ནི། །ཤིན་ཏུ་མི་
བཟད་སྐུ་མདོག་མཐིང་ནག་ལ། །འཇིག་པའི་ན་གཟའ་སྐུ་ལ་བེར་ནག་གསོལ། །ཐུགས་རྗེའི་
རྟགས་ཀྱི་ཐོད་པ་དབུ་ལ་བརྒྱན། །གཡས་ཀྱི་ཕྱག་ན་ཙན་དན་བེར་ཆེན་བསྣམས། །གཡོན་གྱི་
ཕྱག་ན་ཐོད་ཁྲག་སྐུ་ལ་རྟེན། །དབུ་སྐྲ་རལ་བ་ཐོར་ཚུགས་གཅིག་ཏུ་བཅིངས། །གདུག་པ་སྦྲུལ་
གྱི་ཆུན་པོས་སྐུ་ལ་བརྒྱན། །སྐུ་མདོག་མཐིང་ནག་འཇིགས་པར་བསྟན་པ་ནི། །ཆོས་ཉིད་ཉམས་
པ་ཉིད་དུ་རྟོགས་པའི་རྟགས། །སྐུ་ལ་དར་ནག་འཇོལ་བེར་གསོལ་བ་ནི། །ཐུགས་ཀྱི་སྤྲུལ་བས་
འགྲོ་དོན་མཛད་པའི་རྟགས། །དབུ་སྐྲ་རལ་བ་གཅིག་ཏུ་བཅིངས་པ་ནི། །ཐམས་ཅད་ཆོས་ཀྱིས་
དབྱིངས་སུ་གཅིག་པའི་རྟགས། །ཐོད་པའི་ཕྲེང་བས་དབུ་ལ་བརྒྱན་པ་ནི། །ཐུགས་ལ་སྤྲུལ་བ་སྣ་
113

ང་པཎ་ཆེན་གྱི་གསུང་འབུམ་ཆེན་མོ།
ཚོགས་འབྱུང་བའི་